Այսօր՝ մարտի 16-ին, ժամը 08:41-ին, ահազանգ է ստացվել, որ 43-ամյան Հասանյան Հ-ն անցել է Երեւան քաղաքի «Հաղթանակի» կամուրջի արգելապատնեշը եւ սպառնում է ցած նետվել: Դեպքի վայրում գտնվող Հասանյանի կինը «Հայկական ժամանակ»-ին փոխանցել էր, որ ամուսինը փորձում է ինքնասպան լինել, «քանի որ 3 տարի երեք ամիս դատելու են»: Ամուսինը մեկ տարի առաջ գողություն է կատարել՝ քաղաքացու պայուսակի գողացել է մոտ մեկ միլիոն դրամ, ապա տուժողին փոխհատուցել է վնասը, մոտ մեկ միլիոն դրամը վերադարձրել է: Գտնվելով կամուրջի վրա, արգելապատնեշից այն կողմ տղամարդը պահանջում էր, որ իրեն այցելեն Ազգային ժողովի պատգամավոր, գործարար Գագիկ Ծառուկյանը, Մալաթիա Սեբաստիայից ընտրված իրենց պատգամավորը ով, ըստ տեղեկությունների, Սամվել Ալեքսանյանն է, կամ Երեւանի քաղաքապետ Տարոն Մարգարյանը: